2002 YILDA DAVLAT EHTIYOJLARI UChUN ASOSIY OZIQ-OVQAT MAHSULOTLARI XARIDI TO‘G‘RISIDA

Oziq-ovqat mahsulotlari asosiy turlarining tasdiqlangan balanslariga muvofiq va asosiy oziq-ovqat mahsulotlarini o‘z vaqtida xarid qilish hamda 2002-yilda ularga davlat ehtiyojlarini qondirish maqsadida Vazirlar Mahkamasi qaror qiladi:
 1. O‘zbekiston Respublikasi Makroiqtisodiyot va statistika vazirligi, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklarining 2002-yilda ijtimoiy soha muassasalarini ta’minlash uchun asosiy oziq-ovqat mahsulotlari resurslari hajmlari to‘g‘risidagi takliflariga 1-ilovaga* muvofiq rozilik berilsin.
 3. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, davlat ehtiyojlari uchun oziq-ovqat mahsulotlari xarid qiluvchi vazirliklar, idoralar 1 va 2-ilovalarda* ko‘rsatilgan tovar ishlab chiqaruvchilar bilan shartnomalar belgilangan tartibda tuzilishini hamda davlat ehtiyojlari uchun oziq-ovqat xaridi budjetdan ajratiladigan mablag‘lar va ijtimoiy soha muassasalarining o‘z mablag‘lari hisobiga to‘liq hajmda o‘z vaqtida moliyalashtirilishini ta’minlasinlar.
 4. O‘zbekiston Respublikasi Makroiqtisodiyot va statistika vazirligi:
 uch kun muddatda 2002-yil uchun oziq-ovqat resurslarining hisoblab chiqilgan hajmlarini maxsus iste’molchilar va ularga tenglashtirilgan kontingent, shuningdek ijtimoiy soha muassasalari uchun oziq-ovqatlar xarid qiluvchi vazirliklar, idoralar, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari e’tiboriga yetkazsin;
 ijtimoiy soha muassasalari, maxsus iste’molchilar va ularga tenglashtirilgan kontingentlarning oziq-ovqat mahsulotlari bilan ta’minlanishi ustidan har chorakda monitoring o‘tkazsin hamda hisobot choragidan keyingi oyning 15-kunigacha Vazirlar Mahkamasiga axborot taqdim etsin.
 5 Belgilansinki, vazirliklar va idoralar, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari rahbarlari tegishli kontingentning asosiy oziq-ovqat mahsulotlari bilan uzluksiz ta’minlanishi va ajratilgan budjet mablag‘laridan maqsadli foydalanilishi uchun amaldagi qonun hujjatlariga muvofiq shaxsan javob beradilar.
 6 Vazirlar Mahkamasining 2000-yil 8-apreldagi 136-son qarori bilan tasdiqlangan Ijtimoiy soha muassasalari, maxsus iste’molchilarni va davlat zaxirasini asosiy oziq-ovqat mahsulotlari bilan ta’minlash tartibining 1.2-bandi oltinchi xatboshidagi “quruq sut, bolalar ovqati” so‘zlari chiqarib tashlansin.
 7 Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosarlari M.Z. Usmonov va R.S. Azimov zimmasiga yuklansin.